text: [{"text_idx": "#000000", "text": "Libreng kapon ag pagbakuna hiwaton sa Aklan"}, {"text_idx": "#000004", "text": "Beinte eamang ro makapon nga mga ayam nga dapat hay nakaparehistro ag hatan-aw kon sanda ra hay may ginabatyag nga baeatian."}, {"text_idx": "#000005", "text": "Dapat man suno kay Dr. Castro nga ro mga ayam nga pagakapnon hay habakunahan kontra sa rabies daywang dominggo antes ro pagkapon."}, {"text_idx": "#000006", "text": "Ginpaabot ni Castro rayang mga impormasyon kat mangin bisita imaw sa dominggohan nga programa it PIA-Aklan sa sangka estasyon iya sa Kalibo."}, {"text_idx": "#000007", "text": "Pwede eon makapon ro mga tiyo nga ayam naga edad it tatlo hasta limang buean suno kana."}, {"text_idx": "#000008", "text": "Ro pagbakuna sa mga ayam ag kuring hay idto man hiwaton sa nasambit nga lugar."}, {"text_idx": "#000009", "text": "Ginsugid ni Castro nga ku nagtaliwan nga dag-on, ap-at nga kaso it rabies sa ayam ro halista it OPVET-Aklan samtang sa parte it tawo, ap-at ro namatay bangud sa rabies sa nasambit man nga tyempo."}, {"text_idx": "#000010", "text": "Sa pag-obserbar it Rabies Awareness Month, ginpanawagan man ni Castro sa mga Aklanon nga mangin responsable nga tag-ana it ayam ag kuring raya man hay may rasa ukon Asong Pinoy (Aspin)."}, {"text_idx": "#000011", "text": "Suno kana, ro mga tag-ana it ayam hay dapat haum nga mag gasto para sa purga, pagkaon, bitamina ag bakuna."}, {"text_idx": "#000012", "text": "Samtang, ginsambit man ni Castro nga ro mga empleyado makaron it OPVET hay kaeabanan nga naka designar sa mga sari-saring boundary checkponts it Aklan ag ibang probinsya agud nga bantayan ro mga saeakyan ag mga karga nga mahimo may sueod nga karne it baboy agud hipa iway ro pagsueod it African Swine Fever (ASF) sa Aklan."}, {"text_idx": "#000013", "text": "Raya hay may kaangtanan sa pinakaulihi nga Executive Order nga ginpaguwa ni Governor Jose Enrique Miraflores nga bawae magpasueod sa Aklan it mga buhi nga baboy ag karne kara, hilaw man ukon eaha, agud indi maapektuhan ro pangabuhian it mga Aklanon."}, {"text_idx": "#000015", "text": "Sign-up and get a weekly news and events relevant in PIA"}]